ഹാമിള്ട്ടന്റെ വെല്ലുവിളി അതിജീവിച്ചു അമേരിക്കന് ഗ്രാന്റ് പ്രീയില് ജയം കണ്ടു വെര്സ്റ്റാപ്പന് എട്ടാം ലോക കിരീടം എന്ന ലൂയിസ് ഹാമിള്ട്ടന്റെ സ്വപ്നത്തിനു കനത്ത തിരിച്ചടി ഒരിക്കല് കൂടി നല്കി റെഡ് ബുള് ഡ്രൈവര് മാക്സ് വെര്സ്റ്റാപ്പന്. അമേരിക്കന് ഗ്രാന്റ് പ്രീയില് കടുത്ത വെല്ലുവിളി ഉയര്ത്തിയ മെഴ്സിഡസ് ഡ്രൈവര് ലൂയിസ് ഹാമിള്ട്ടന്റെ വെല്ലുവിളി അതിജീവിച്ചു ആണ് വെര്സ്റ്റാപ്പന് ജയം കണ്ടത്. പോള് പൊസിഷനില് ഡ്രൈവ് തുടങ്ങിയ വെര്സ്റ്റാപ്പനെ മികച്ച തുടക്കവുമായി ആദ്യം മറികടക്കാന് ഹാമിള്ട്ടനു ആയെങ്കിലും ഒന്നര ലക്ഷത്തോളം കാണികള്ക്ക് മുന്നില് മുന്തൂക്കം വെര്സ്റ്റാപ്പന് തിരിച്ചു പിടിച്ചു. പിന്നീട് ഏതാണ്ട് റേസില് മുന്തൂക്കം ഡച്ച് ഡ്രൈവര് നിലനിര്ത്തി. അവസാന ലാപ്പുകളില് പുതിയ ടയറുമായി കടുത്ത വെല്ലുവിളി ആണ് ഹാമിള്ട്ടന് വെര്സ്റ്റാപ്പനു നല്കിയത് എന്നാല് ഡച്ച് ഡ്രൈവര് ഒന്നാം സ്ഥാനം നിലനിര്ത്തുക ആയിരുന്നു. റെഡ് ബുള്ളിന്റെ തന്നെ സെര്ജിയോ പെരസ് മൂന്നാമത് എത്തിയ റേസില് ഫെരാരിയുടെ ചാള്സ് ലെക്ലെര്ക്ക് നാലാമതും മക്ലാരന്റെ ഡാനിയേല് റിക്കാര്ഡോ അഞ്ചാമതും എത്തി. ജയത്തോടെ ലോക ചാമ്ബ്യന്ഷിപ്പ് പോരാട്ടത്തില് ഹാമിള്ട്ടനും ആയുള്ള പോയിന്റ് വ്യത്യാസം 12 ആയി ഉയര്ത്താന് വെര്സ്റ്റാപ്പനു ആയി. ഇനി സീസണില് 5 റേസുകള് മാത്രം ബാക്കിയുള്ളപ്പോള് തന്റെ കന്നി ലോക കിരീടം വെര്സ്റ്റാപ്പനു അത്ര അകലെയല്ല എന്നത് ആണ് വാസ്തവം.